19/05/2021 | Administración LocalMunicipal
Fene
Secretaría
Aprobación da convocatoria e bases de selección para a creación dunha lista de aspirantes, como funcionario/a interino/a, a enxeñeiro/a de camiños, canles e portos

ANUNCIO Asunto: Aprobación da convocatoria e bases de selección para a creación dunha lista de aspirantes, como funcionario/a interino/a, a enxeñeiro/a de camiños, canles e portos Por Resolución da alcaldía núm.540/2021, do 11.05.2021, convocouse o proceso selectivo para a creación dunha lista de aspirantes, como funcionario/a interino/a, a enxeñeiro/a de camiños, canle e portos, mediante o sistema de concurso-oposición, acordándose o que segue: “PRIMEIRO.- Aprobar as bases reguladoras da convocatoria de selección nos termos seguintes: CONVOCATORIA E BASES REGULADORAS DE PROCESO SELECTIVO PARA A CREACIÓN, NO CONCELLO DE FENE, DUNHA LISTAXE DE ASPIRANTES para futuras coberturas temporais, como funcionario/a interino/a, de postos/prazas de Enxeñeiro/a de Camiños, Canles e Portos, da Escala de Administración Especial, subescala técnica superior, grupo A, subgrupo A1. PRIMEIRA.- OBXECTO DA CONVOCATORIA E XUSTIFICACIÓN DA MESMA: 1. A presente convocatoria e bases teñen por obxecto o desenvolvemento dun proceso selectivo para a creación, no Concello de Fene, dunha listaxe de aspirantes para o desempeño/cobertura temporal, como funcionario/a interino/a e nos supostos legalmente procedentes, de postos/prazas de Enxeñeiro/a de Camiños, Canles e Portos, da Escala de Administración Especial, subescala técnica superior, grupo A, subgrupo A1. O recurso a esta listas, para a incorporación temporal e nomeamento como funcionario/a interino/a do antedito persoal, deberase cinguir e adecuar aos supostos, criterios, requisitos e modalidades/tipoloxías funcionariais previstas, segundo o caso, pola normativa aplicable ao efecto en cada momento. E no expediente correspondente deberá constar acreditación da concorrencia da necesidade, urxencia e/ou aqueloutros supostos ou circunstancias excepcionais que, segundo a normativa vixente no momento, habiliten a incorporación do persoal temporal pretendido. Con acreditación, asemade, da existencia de crédito adecuado e suficiente. As funcións a desenvolver polo persoal funcionario interino incorporado ao abeiro desta listaxe serán as correspondentes ao posto de adscrición, (segundo RPT municipal e/ou instrumento organizativo equivalente vixente) ou programa/servizo ao que se vincule o dito nomeamento, e que resulten propias da capacitación profesional, formativa e/ou legal inherente.2. A creación e entrada en vigor desta listaxe anulará calquera outra con obxecto e/ou características equivalentes que poida existir no Concello, e terá unha vixencia de cinco anos (contados dende día seguinte ao da publicación da resolución aprobatoria da mesma). Non obstante, quedará anulada automaticamente se, antes da finalización da antedita vixencia, entrase en vigor outra listaxe con obxecto e/ou características equivalentes; xa sexa por convocatoria específica realizada ao efecto ou ben porque se derive da convocatoria de novos procesos selectivos. SEGUNDA.- NOMEAMENTO E CESE DO PERSOAL INCORPORADO AO ABEIRO DA LISTAXE O persoal temporal que se teña incorporado ao abeiro da listaxe derivada desta convocatoria, previa acreditación e cumprimento dos requisitos esixidos ao efecto e anteriormente sinalados, será nomeado persoal funcionario interino, segundo a modalidade adecuada ás causas/circunstancias que tiveran motivado o dito nomeamento (consonte o disposto, ao efecto, no artigo 10 do TRLEBEP e 23 da LEPG). E cesará, ademais de polas mesmas causas que determinan a perda da condición de persoal funcionario de carreira, cando concorra algunha das circunstancias referidas nos artigos 10.3 do TRLEBEP e 24.2 da LEPG TERCEIRA.- SISTEMA SELECTIVO A selección do persoal que conformará a listaxe derivada desta convocatoria realizaranse polo sistema de concurso-oposición libre, con arranxo ao sinalado na base sétima CUARTA.- REQUISITOS DOS ASPIRANTES: Para poder participar nesta convocatoria e proceso selectivo o/as aspirantes deberán reunir, antes do remate do prazo de presentación de solicitudes de participación, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia, e restante normativa concordante, permita o acceso á condición de funcionario municipal b) Estar en posesión, ou en condicións de obtelo na data na que remate o prazo de presentación de solicitudes de participación, do título de enxeñeiro/a de camiños, canles e portos, ou aqueloutra titulación habilitante para este exercicio profesional No caso de titulacións obtidas no estranxeiro, deberase estar en posesión da credencial que acredite a súa homologación. c) Non ter sido separado/a, mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das funcións ou tarefas correspondentes. f) Estar en posesión do CELGA 4, ou equivalentes, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalentes), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto para o segundo exercicio da fase de oposición nas base sétima, e que cualificará ao/á aspirante como apto ou non apto. QUINTA.- PRESENTACIÓN DE SOLICITUDES E ADMISIÓN DE ASPIRANTES: 1. As interesadas e interesados en participar na convocatoria e proceso selectivo deberán presentar solicitude dirixida ao Alcalde, segundo modelo-tipo que figura como Anexo I destas bases, e no que se fará constar (baixo forma de declaración responsable), ademais, que reúnen tódolos requisitos esixidos na base anterior. A solicitudes presentaranse no Rexistro Xeral do Concello ou na forma establecida no artigo 16 da lei 39/2015, do 1 de outubro, do procedemento administrativo común das administracións públicas (coa excepción establecida na súa disposición final sétima). En todo caso, a presentación presencial no Rexistro Xeral do Concello requirirá da solicitude de cita previa conforme ás indicacións recollidas na web municipal (www.fene. gal). O prazo de presentación de solicitudes de participación será de 7 días naturais contados a partir do seguinte ó da publicación das presentes bases no boletín oficial da Provincia da Coruña.2. Xunto coa dita solicitude (que inclúe, tamén, declaración responsable do cumprimento dos requisitos de participación e da veracidade da documentación/información achegada, con compromiso de presentación da xustificación documental no seu caso requirida), os/as aspirantes deberán achegar inescusablemente a seguinte documentación: a) Copia do DNI, pasaporte ou documento identificativo equivalente e acreditativo da identidade e nacionalidade da persoa aspirante. b) Copia do título (ou certificado acreditativo equivalente) acreditativo/xustificativo de estar en posesión, ou en condicións de obtelo antes do remate do prazo de presentación de solicitudes, do título requirido para participar na convocatoria e proceso selectivo, segundo o sinalado no apartado b) da base cuarta c) Copia de documento acreditativo/xustificativo de estar en posesión, ou en condicións de obtelo antes do remate do prazo de presentación de solicitudes, do nivel coñecemento da lingua galega requirido segundo o sinalado no apartado f da base cuarta (CELGA 4, ou equivalente) d) Relación dos méritos alegados polas persoas aspirantes para a súa valoración na fase de concurso, segundo o disposto ao efecto na base sétima; xunto con copia da documentación acreditativa destes, segundo o previsto a continuación. A dita relación de méritos achegarase segundo a orde fixada na base sétima, e acompañaranse das copias dos documentos xustificativos/acreditativos dos mesmos. A antedita acreditación documental realizarse mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015, de 1 de outubro, do Procedemento Administrativo Común das Administracións Públicas (ou aqueloutras previsións normativas análogas/concordantes e/ou substitutivas), se poida requirir a posterior presentación de documentación/información orixinal e o cotexo. Debendo advertirse, a este respecto, que os ditos méritos se valorarán con referencia á data de inicio do prazo de presentación de instancias/solicitudes de participación no proceso selectivo. E que non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazo sinalados nestas bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo. e) Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou aqueloutro órgano competente ao efecto, que acredite tal condición; debendo achegar, asemade, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, asemade, xunto á presentación da solicitude, se precisaran dalgún tipo de adaptación nas probas a desenvolver.3. A antedita acreditación documental realizarse mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015, de 1 de outubro, do Procedemento Administrativo Común das Administracións Públicas (ou aqueloutras previsións normativas análogas/concordantes e/ou substitutivas), se poida requirir a posterior presentación de documentación/información orixinal e o cotexo.4. Rematado o prazo de presentación de solicitudes, a Alcaldía ditará resolución de aprobación da lista provisional de aspirantes admitidos/as e excluídos/as, que se fará pública no taboleiro de edictos e na web do Concello, relacionándose os/as aspirantes excluídos/as, con indicación da causa da súa exclusión. Os aspirantes disporán dun prazo de 3 días hábiles para a emenda das deficiencias que se sinalen. Estas emendas serán aceptadas ou rexeitadas na resolución que aprobe a lista definitiva, que se publicará no taboleiro de edictos en na páxina web do Concello e na que se incluirá, tamén, a designación nominal do Tribunal, así como o lugar, data e hora fixados para a súa constitución, así como para o inicio da fase de oposición (data e, hora e lugar do inicio da fase de oposición que poderá ser fixada, tamén, con posterioridade). SEXTA.- TRIBUNAL CUALIFICADOR: 1. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da lei do Estatuto Básico do Empregado Público e 59 da Lei de Emprego Público de Galicia), será nomeado por resolución de Alcaldía, e estará conformado polos seguintes integrantes: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. - 3 Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Secretaria do Concello de Fene ou persoa que legalmente o substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 13.2 da Lei 40/2015 do réxime xurídico do sector público. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do tribuna, aos efectos de percepcións de asistencias, clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo. SÉTIMA.- DESENVOLVEMENTO DO CONCURSO-OPOSICIÓN: 1. O sistema selectivo empregado será o concurso-oposición libre, no que a fase de oposición precederá á de concurso. Á fase de concurso so poderán acceder aquele/as aspirantes que teñan superado a fase previa de oposición (por teren superado todos os exercicios que lle resultan obrigatorios); e a puntuación obtida nesta fase de concurso sumarase á previamente obtida na fase de oposición 2. Os anuncios sobre celebración dos exercicios, cualificacións dos exercicios da fase de oposición e da fase concurso, así como o resultado final do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello.3. A FASE DE OPOSICIÓN, consistirá na realización dos exercicios sinalados a continuación, e na mesma poderase obter unha puntuación máxima de 20 puntos. Os exercicios da fase de oposición serán de carácter obrigatorio e eliminatorio para todas as persoas aspirantes; sen prexuízo da proba específica de coñecemento de lingua galega, que só será obrigatoria para as persoas aspirantes que non teñan acreditado estar en posesión do nivel de coñecemento de galego requirido, con arranxo ao sinalado no apartado f da base cuarta. Non poderán superar a fase de oposición nin, consecuentemente, o concurso-oposición nin o proceso selectivo, aqueles aspirantes que non teñan superado a totalidade dos exercicios da fase de oposición que lle resultan obrigatorios. Así, os/as aspirantes que non superen algún dos exercicios obrigatorios da fase de oposición quedarán eliminadas/os do proceso selectivo e non poderán formar parte da listaxe de aspirantes resultante. O/as aspirantes convocaranse para os exercicios da fase de oposición en chamamento único, sendo excluídos do proceso selectivo aqueles/as que non comparezan, agás nos casos debidamente xustificados e apreciados discrecionalmente polo tribunal. O/as aspirantes deberán acreditar a súa personalidade coa exhibición do documento nacional de identidade ou pasaporte. O prazo mínimo entre un exercicio e o seguinte da fase de oposición será de 48 horas, agás naqueles casos en que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo entre exercicios de 30 minutos. Primeiro exercicio, obrigatorio e eliminatorio para todas as persoas aspirantes Consistirá na resolución por escrito, nun tempo máximo de dúas horas (120 minutos), dun cuestionario tipo test de 60 preguntas (e 8 de reserva) con 3 respostas alternativas, das que só unha será a correcta, e que gardarán relación coas materias comprendidas no temario que figura no ANEXO I. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O cuestionario será determinado polo Tribunal inmediatamente antes da realización do mesmo. A proba cualificarase de 0 a 20 puntos, debéndose obter unha puntuación mínima de 10 puntos para superalo, correspondendo ao tribunal determinar, por comparación/ponderación coa media do conxunto dos/as participantes, o número mínimo de preguntas acertadas necesario para alcanzar a dita puntuación, que non terá por que corresponderse necesariamente co 50% das preguntas acertadas Segundo exercicio, unicamente obrigatorio para os/as aspirantes que non teñan acreditado estar en posesión, ou en condicións de obtelo antes do remate do prazo de presentación de solicitudes, do nivel de coñecemento de galego requirido, segundo o disposto ao efecto no apartado f da base cuarta (CELGA 4, ou equivalente). Este exercicio consistirá en traducir do castelán ao galego, nun tempo máximo de 30 minutos e sen axuda de dicionario, un texto facilitado polo Tribunal inmediatamente antes de celebrarse a proba; que resultará acorde ás características funcionais da vacante convocada, e na que se deberá demostrar unha competencia similar á esixida para obter o certificado de lingua galega requirido na convocatoria (CELGA 4). Correspondéndolle ao tribunal determinar o nivel de coñecementos esixido para acadar o resultado de “apto/a”; quedando eliminados do proceso selectivo aqueles/as aspirantes que non acaden a dita cualificación. Esta proba cualificará á persoa aspirante como apta ou non apta. As puntuacións/cualificacións resultantes da corrección dos diferentes exercicios da fase de oposición faranse públicas no taboleiro de anuncios do Concello e na páxina web municipal. Os/as aspirantes disporán dun prazo de cinco (3) días hábiles para formular reclamacións/alegacións ao respecto dos resultados e cualificacións obtidos, contados a partir do día seguinte á súa publicación no taboleiro de anuncios e páxina web municipais. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose a puntuación definitiva no taboleiro de anuncios e páxina web municipais.4. A FASE DE CONCURSO, na que se poderá obter nha puntuación máxima de 10 puntos, Consistirá na valoración dos méritos indicados a continuación, xunto co sistema de baremación aplicable ao efecto; e tendo en conta, en todo caso, que os ditos méritos se valorarán con referencia á data de inicio do prazo de presentación de instancias/solicitudes de participación no proceso selectivo. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra de prazo sinalado, serán considerados como méritos e documentación achegada fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo. A puntuación obtida nesta fase de concurso sumarase á obtida na fase de oposición, sempre que que as persoas aspirantes a tivesen superado (por ter superado todos os exercicios que lle resulten obrigatorios), determinándose, así, a puntuación final. Méritos a valorar na fase de concurso e sistema e criterios de baremación/puntuación aplicables a) Experiencia profesional; ata un máximo total de 6 puntos. a.1) Polos servizos prestados, en calquera administración local ou entidade pública dependente da mesma (tanto en réxime funcionarial como laboral), en praza/posto/categoría de enxeñeiro de camiños, canles e portos; a razón de 0,10 puntos por cada mes completo de servizos prestados. a.2) Polos servizos prestados, en calquera administración pública ou entidade do sector público (tanto en réxime funcionarial como laboral), en praza/posto/categoría de enxeñeiro de camiños, canles e portos; a razón de 0,05 puntos por cada mes completo de servizos prestados. a.3) Polos servizos prestados, en empresa/entidade privada en praza/posto/categoría de enxeñeiro de camiños, canles e portos; a razón de 0,05 puntos por cada mes completo de servizos prestados Aos efectos do antedito, o mes equivalerá a 30 días, e non serán obxecto de valoración fraccións de tempo inferiores. Para a acreditación dos méritos anteditos deberase achegar a seguinte documentación xustificativa: • No caso de servizos prestados en réxime laboral, mediante contrato de traballo, xunto con certificación de vida laboral acreditativa de ditos servizos e expedida polo órgano competente da seguridade social. • No caso de que os servizos prestados fosen como funcionario, mediante resolución do nomeamento e/ou a toma de posesión, xunto con certificación de vida laboral acreditativa de ditos servizos e expedida polo órgano competente da seguridade social. • No caso de servizos prestados en empresa privada, mediante contrato de traballo, xunto con certificación de vida laboral acreditativa de ditos servizos e expedida polo órgano competente da seguridade social. En todo caso, desta documentación xustificativa deberá concluírse/deducirse, de xeito claro e inequívoco, o posto/praza/categoría/condición nos que se terían prestado os servizos que se pretende que sexan valorados, así como o tempo de efectiva prestación. De non ser así, os/as aspirantes deberán achegar, a maiores, certificación expedida polo funcionario/a ou órgano competente da entidade correspondente na que se reflictan e acrediten, claramente, tales extremos. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. Non se terán en conta outras formas de acreditación dos servizos prestados diferentes das previstas nestas bases; e en ningún caso un certificado de servizos prestados poderá substituír ao contrato de traballo ou a resolución de nomeamento e/ou a toma de posesión, podendo achegarse, en todo caso, como documentación xustificativa complementaria. b) Por formación específica relacionada coas funcións a desenvolver e a competencia/capacitación profesional requirida; ata un máximo de 4 puntos Serán obxecto de valoración os cursos ou accións formativas, cunha duración mínima de 10 horas lectivas, que teñan sido impartidos, recoñecidos e/ou homologados por Administracións Públicas ou entidades ou organismos dependentes destas, incluídas as Universidades. A valoración da dita formación realizarase conforme aos criterios de puntuación sinalados a continuación, e ata o máximo total de puntos igualmente sinalado; b.1) Por formación directamente relacionada coas materias comprendidas no temario específico que figura no ANEXO I destas bases; a razón de 0,01 puntos por hora/crédito de formación, ata un máximo de 2,5 puntos b.2) Por formación directamente relacionada coas materias comprendidas no temario xeral (temas 3 a 15) que figura no ANEXO I destas bases; a razón de 0,01 puntos por hora/crédito de formación, ata un máximo de 1,5 puntos. Para a acreditación desta formación deberase achegar o título correspondente ou certificación equivalente e acreditativa de ter superado o curso ou acción formativa alegada, expedidos pola entidade/organismo organizador ou responsable da actividade formativa. Nos documentos acreditativos da realización dos cursos/accións formativas deberá constar a data da súa realización, a súa duración (en horas e/ou créditos), así como o seu obxecto e/ou materias impartidas; de non figurar/acreditarse ditos extremos, non serán obxecto de valoración. No caso de que a duración só se estableza por créditos e non por horas, cada crédito equivalerá a 10 horas. Valoraranse por unha soa vez os diferentes cursos/accións cun mesmo obxecto ou referidos a unha mesma materia (agás que quede claramente constatado que o contido tivera sido diferente, ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. Non se terán en conta outras formas de acreditación da formación específica diferentes das previstas nestas bases ou, de ser o caso e de forma complementaria, nas respectivas bases específicas. O resultado da fase de concurso farase público mediante anuncio no taboleiro de anuncios e na páxina web municipal. Os aspirantes disporán dun prazo de cinco (3) días hábiles, contados a partir do día seguinte ao da publicación das puntuacións obtidas na fase de concurso, para formular alegacións/reclamacións. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose de novo a valoración definitiva no taboleiro de anuncios e páxina web do Concello.4. A puntuación final do proceso selectivo obterase sumando as puntuacións acadadas na fase de oposición e na de concurso; suma final que só procederá nos casos dos/as aspirantes que teñan superado todos os exercicios/probas obrigatorios da fase de oposición. Nos supostos de empate entre as puntuacións totais finais de dous ou máis aspirantes, e para determinar a orde final dos mesmos na listaxe a crear a abeiro desta convocatoria, este resolverase tendo en conta a maior puntuación obtida na fase de oposición. E de persistir o empate, este resolverase por sorteo, realizado ante o Tribunal e presenza de todas as persoas aspirantes que así o desexen. OITAVA.- CREACIÓNS DA LISTAXE DE ASPIRANTES Finalizado o concurso-oposición, o Tribunal fará pública, no Taboleiro de Anuncios do Concello e na páxina web municipal, a relación de persoas aspirantes que tiveran superado o proceso selectivo (por teren superado todos exercicios da fase de oposición que lle resulten obrigatorias), ordenados por orde descendente puntuación final obtida nos supostos de empate, aplicarase o criterio de desempate fixado na base sétima), e que conformarían a listaxe de aspirantes a crear ao abeiro desta convocatoria. Dando traslado á Alcaldía para que, no exercicio das súas atribucións, dite resolución de aprobación da listaxe de aspirantes, que tamén será obxecto de publicación Taboleiro de Anuncios do Concello e na páxina web municipal. NOVENA.- FUNCIONAMENTO DA LISTAXE DE ASPIRANTES O funcionamento da lista rexerase polas seguintes normas: 1. Chamamentos. Os chamamentos para as incorporacións e formalización dos nomeamentos realizaranse en base á orde de prelación vixente, en cada momento, entre os/as integrantes da listaxe; e, polo tanto, respectando a posición ordinal (por orde descendente) que, en cada momento, ostenten nela. En caso de oferta simultánea de varias incorporacións, estas ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados, polo/as integrantes da listaxe, no momento de terse presentado ao proceso selectivo para a súa creación; así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida dende as 9:00 ás 14:00 horas), a distinta horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), si se está a expensas de que acepten os/as integrantes da lista anteriores e que tiveran sido chamados previamente, o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada. a) De non terse producido ningún tipo de resposta ao chamamento (no prazo máximo antedito), aplicaranse ao/á integrante os mesmos efectos, en relación coa súa situación na listaxe, que os previstos para os supostos de rexeitamento inxustificado do chamamento e, polo tanto, nos termos do sinalado a continuación, implicará o seu pase ao último lugar da listaxe; e así, sucesivamente, para cada un dos/as integrantes que incorran en falta de resposta. b) De terse respondido a dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de incorporación realizada: b.1.- No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía; e todas elas deberán acreditarse documental e fidedignamente no prazo máximo de 5 días hábiles dende o dito rexeitamento. De cumprise co antedito, conservará a súa posición ordinal dentro da listaxe; de non ser así, pasará ao último lugar desta. As ditas causas/situacións de rexeitamento xustificado serán as seguintes: 1. Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.2. Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.3. Estar en situación de servizo activo en calquera Administración Pública ou entidade integrante do sector público, ou ter sido seleccionado/nomeado e atoparse en prazo de toma de posesión ou contratación para acadar a dita situación 4. Estar nalgunha das situacións de servizos especiais contemplada pola normativa de aplicación 5. Ter vixente un contrato de traballo cunha empresa/entidade privada, ou exercer como autónomo.6. Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b.2.- No suposto de aceptación da oferta, a Alcaldía resolverá a nomeamento como funcionario/a interino/a, na modalidade que proceda, e incorporación na data fixada, do/a integrante da lista chamado e que teña aceptado, ao que se lle requirirá para que antes desta no prazo concreto sinalado ao efecto, presente a seguinte documentación: a) Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer): - Aceptación expresa do nomeamento, segundo proceda - Seguir reunindo todos e cada un dos requisitos esixidos, e acreditados, no momento de terse presentado ao proceso selectivo. - No caso do persoal funcionario, non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada. - Non estar incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño do posto b) Número de afiliación á seguridade social c) Acreditación documental da conta bancaria na que se farían os seus ingresos nominais d) Certificado médico oficial asinado por un colexiado en exercicio no que conste expresamente que ten a capacidade funcional (capacidades e aptitudes físicas e psíquicas ) necesaria para o desempeño das funcións e tarefas da praza á que se accede. No caso de que, no prazo sinalado, non cumprira coa presentación da referida documentación (ou desta se deducira que non reúne os requisitos esixidos), ou ben non procedera á incorporación/toma de posesión, entenderase que renuncia/desiste dos seus dereitos inherentes, de tal xeito que non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na listaxe; e ademais, agás que poida acreditar, documental e fidedignamente, causas/razóns de forza maior que xustifiquen o dito incumprimento (que serán obxecto de apreciación e estimación discrecional e potestativa por parte da Alcaldía), pasará a ocupar o último lugar da listaxe. Así mesmo, tamén pasará a ocupar o dito último lugar da listaxe no caso de que proceda a renunciar ou desistir do posto de traballo, unha vez aceptado expresamente o nomeamento, e antes de proceder á efectiva incorporación/toma de posesión do contrato de traballo.2. Baixa definitiva. A acumulación, por un mesmo integrante da listaxe, de tres situacións de falta de resposta (en prazo) aos chamamentos, rexeitamento inxustificado, incumprimento da presentación da documentación previa á incorporación/toma de posesión e/ou do prazo/datas fixados ao efecto, dará lugar á súa baixa definitiva na listaxe. Igualmente, tamén serán causas de baixa definitiva as seguintes: - Solicitude de baixa voluntaria por parte dos/as integrantes da listaxe - Non reunir os requisitos requiridos (ou terse producido falsidade na acreditación destes) - Ter sido separado ou inhabilitado do servizo público. - Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia.3. Dilixencia de chamamentos. Ao obxecto da súa adecuada xustificación, consulta e acreditación administrativa, o/a empregado/a público/a que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). 4. Fin da relación de emprego e reingreso na listaxe O persoal temporal que se teña incorporado ao abeiro da listaxe derivada desta convocatoria, previa acreditación e cumprimento dos requisitos esixidos ao efecto e anteriormente sinalados, será nomeado persoal funcionario interino, segundo a modalidade adecuada ás causas/circunstancias que tiveran motivado o dito nomeamento (consonte o disposto, ao efecto, no artigo 10 do TRLEBEP e 23 da LEPG). E cesará, ademais de polas mesmas causas que determinan a perda da condición de persoal funcionario de carreira, cando concorra algunha das circunstancias referidas nos artigos 10.3 do TRLEBEP e 24.2 da LEPG Ao producirse a finalización da súa relación de emprego regresará á posición ordinal que, en cada momento, lle corresponda dentro da listaxe, agás que a finalización da relación de emprego se debera a unha renuncia ao posto de traballo unha vez producida a toma de posesión, en cuxo caso regresará á listaxe no seu último lugar; non obstante, nos casos nos que a relación de emprego finalice por mor dunha situación ou suposto legal con reserva de posto e/ou con garantía/posibilidade de reincorporación, manterá a súa posición ordinal na listaxe en tanto siga vixente a dita reserva de posto ou garantía/posibilidade de incorporación.5. Situacións ordinarias nas que se poderán atopar os/as integrantes da listaxe a.- “Dispoñible”. Atoparse entre a listaxe de integrantes da listaxe á espera de ser chamado/a. b.-”Traballando”. Atoparse traballando para o propio Concello como consecuencia de ter sido incorporado e nomeado/a través da listaxe Finalizada a vixencia do correspondente contrato/nomeamento, pasarase novamente á situación de “dispoñible”, mantendo a posición ordinal anterior na listaxe de orixe, agás nos supostos excepcionais sinalados no apartado 4 anterior. No caso de que os/as empregados/as “traballando” se atopen incluídos como dispoñibles noutras listaxes de aspirantes do Concello, poderán aceptar ou rexeitar outra contratación ou nomeamento temporal que se lles ofreza a través destas. No caso de aceptar, considerarase como “renuncia voluntaria” na súa relación de emprego en vigor e pasarán como “dispoñibles” ao final da listaxe. c.- “Baixa definitiva”. Implica a exclusión definitiva da listaxe, e se derivará dos supostos/circunstancias sinalados no apartado 2 anterior. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía e deberase garantir aos afectados o trámite de audiencia.6. Mellora de emprego As persoas que figuren na listaxe e teñan formalizado un nomeamento no Concello de Fene de duración igual ou inferior a un ano serán chamados para novos nomeamentos pola súa orde de prelación nos seguintes casos: 1. Cando o novo nomeamento sexa para a execución dun programa de carácter temporal.2. Cando o novo nomeamento sexa para a cobertura dunha praza vacante. A mellora só se ofertará unha vez por persoa aspirante, e só poderán cambiar de nomeamento en virtude de mellora de emprego unha única vez durante o período de vixencia da listaxe.7. Competencia para a xestión ordinaria da listaxe A competencia para a xestión administrativa e ordinaria da listaxe de aspirantes correspóndelle ao servizo ou unidade administrativa que teña atribuída a xestión de persoal/RR. HH; cuxo persoal asumirá os trámites operativos e materias pertinentes.8. Dereito de acceso e información Garantirase aos interesados a posibilidade de acceso/información respecto da listaxe, mediante os medios que o fagan posible e con adecuación, en todo caso, ás previsións/limitacións normativas aplicables ao respecto do dereito de acceso á información pública e da protección de datos de carácter persoal. E isto sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou ao órgano competente correspondente. DÉCIMA.- Normas finais.1. Para todo o non previsto nestas presentes bases o Tribunal estarán facultado para resolver e/ou interpretar as dúbidas que se puideran presentar e tomar os acordos necesarios para a boa orde e adecuado desenvolvemento do proceso selectivo, con pleno sometemento e adecuación ás previsións normativas aplicables, e con arranxo ao sentido e contido das propias bases.2. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión normativa ou delegación desta, asuma idénticas competencias.3. A persoa aspirante finalmente seleccionada e nomeada para a cobertura da vacante convocada quedará suxeita, dende o momento da súa toma de posesión, ao réxime legal de incompatibilidades do persoal ao servizo das administracións públicas vixente e aplicable en cada momento.4. Mediante Resolución da alcaldía ditaranse as normas e instrucións precisas para o desenvolvemento do proceso selectivo que poidan resultar necesarias por motivos de prevención e saúde pública derivados da pandemia da COVID-19.5. De acordo co disposto no artigo 5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgánica 3/2018, do 5 de decembro, de protección de datos de carácter persoal e garantías de dereito dixitais. Para exercer os dereitos de acceso, rectificación, cancelación e oposición, na medida en que a lei o permita, dos datos persoais, a persoa interesada deberá comunicalo por escrito ao Concello, achegando copia do documento que acredite a súa identidade. DÉCIMA PRIMEIRA.-RECURSOS A resolucións aprobatorias da listaxe de aspirantes, da convocatoria e bases reguladoras do proceso selectivo para a súa conformación, e cantos actos administrativos se deriven das mesmas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei do procedemento administrativo común das administracións públicas, a Lei reguladora da xurisdición contencioso-administrativa ou aqueloutra normativa concordante e/ou vixente ao respecto. ANEXO I PROGRAMA A. TEMARIO XERAL 1. A constitución española de 1978: Estrutura e articulado. Os dereitos e liberdades fundamentais.2. Organización territorial do Estado na Constitución: Principios e criterios básicos da Administración central, autonómica e local. O Estatuto de Autonomía de Galicia: Estrutura e articulado.3. Réxime local español: clases de entidades locais. O municipio. Elementos: territorio e poboación. Organización municipal. Competencias municipais: propias, compartidas, impropias e por delegación A provincia. Organización provincial. Competencias das provincias. Outras entidades locais. Mancomunidades. Comarcas e outras entidades que agrupen varios municipios. As áreas metropolitanas.4. A administración electrónica: Marco legal aplicable. Instrumentos para o acceso electrónico ás Administracións Públicas: Sedes electrónicas, canles e puntos de acceso, identificación e autenticación. Dereitos das persoas e os interesados A xestión electrónica dos procedementos administrativos: rexistros, comunicacións e notificacións electrónicas.5. A Lei 19/2013, de 9 de decembro, de transparencia, acceso á información pública e bo goberno. A transparencia da actividade pública. Dereito de acceso a información pública; réxime, solicitude, tramitación e resolución, recursos. Bo goberno; ámbito de aplicación, principios, infraccións e sancións, órgano competente e procedemento, prescrición.6. A protección de datos de carácter persoal: Normativa reguladora. Principios informadores e dereitos das persoas en materia de protección de datos. A axencia española de protección de datos.7. A Lei 40/2015, do 1 de outubro, de réxime xurídico do sector público: Obxecto, ámbito de aplicación, estrutura. Disposicións xerais, principios de actuación e funcionamento do sector público. Órganos administrativos; réxime de funcionamento, organización e competencias 8. Lei 39/2015, do 1 de outubro, do procedemento administrativo común das administracións públicas: Obxecto, ámbito de aplicación e estrutura. Disposicións xerais. Os dereitos das persoas na normativa reguladora do procedemento administrativo común.9. O procedemento administrativo; iniciación, ordenación, instrución e terminación, con especial referencia ao silencio administrativo. Termos e prazos. Os recursos administrativos; concepto, clases e requisitos xerais. Actos recorribles, lexitimación e órgano competente.10. O acto administrativo: Concepto e clasificación. Elementos. Motivación e notificación A eficacia do acto administrativo: principios e criterios xerais. Executoriedade dos actos administrativos. Validez e invalidez do acto administrativo Suspensión. Procedementos de execución. Nulidade de pleno dereito e anulabilidade dos actos administrativos. A convalidación, conservación e conversión dos actos administrativos. O erros materiais ou de feito. Revogación e anulación dos actos administrativos. Supostos e procedemento.11. O goberno municipal: Clases de órganos. O Pleno da Corporación. O alcalde. Os tenentes alcalde. A xunta de goberno local. As comisións informativas. Outros órganos complementarios. Os grupos políticos municipais. Funcionamento dos órganos colexiados do Goberno local; Convocatorias, orde do día e certificacións.12. As facendas locais. Clases de tributos locais. Os tributos municipais: Impostos, taxas, contribucións especiais, prezos públicos e outros ingresos tributarios 13. Os orzamentos das Entidades Locais: Definición, contido e documentos que o conforman. Estrutura dos estados de ingresos e de gastos. Procedemento de aprobación e modificación. Vixencia e efectos temporais; a prórroga orzamentaria. 14. O persoal ao servizo da Administración local. Clases. Adquisición e perda da condición de funcionario. Dereitos e deberes. Réxime de incompatibilidades. Situacións administrativas. Réxime disciplinario; faltas e sancións.15. Contratos do Sector Público: Lei de contratos do Sector Público e o seu Regulamento; obxecto, ámbito de aplicación e contratos e entidades excluídos. Prerrogativas da Administración. Previsións específicas no ámbito da Administración Local. Contratos do Sector Público: Preparación dos contratos; expedientes de contratación. Adxudicación dos contratos; procedementos e criterios. Execución, cumprimento e extinción/resolución dos contratos. Órganos de contratación. Previsións específicas no ámbito da Administración Local. O contratista; capacidade, solvencia, prohibicións, e clasificación.16. Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Título preliminar, Título I: capítulos I e II. B. TEMARIO ESPECÍFICO 17. Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario municipal de bens 18. A responsabilidade patrimonial da Administración. Marco legal aplicable. Principios e procedemento. Previsións particulares no ámbito da Administración local.19. A expropiación forzosa. Lexislación vixente. Suxeitos e obxecto da expropiación. Procedemento xeral. Peculiaridades do procedemento de urxencia.20. O exercicio profesional como enxeñeiro de camiños, canles e portos. Competencias profesionais. Responsabilidades legais 21. Trazado de estradas. Trazado en perfil e trazado en planta. Aliñacións. Peralte e bombeo. Carrís adicionais e outros elementos de trazado. Enlaces e interseccións.22. Conservación e explotación de estradas. Organización e métodos de conservación. Programación e execución 23. Obras de paso. Conceptos xerais. Tipoloxías e materiais. Métodos construtivas e medios auxiliares. Conservación e inspección.24. Drenaxes superficiais, transversais e subterráneos. Consideracións xerais e criterios básicos. Cálculo de caudais. Construción e conservación.25. Movemento de terras. Clasificación de solos. Explanacións. Construción de terrapléns, pedrapléns e recheos. Maquinaria para o movemento de terras.26. Firmes. Constitucións e conceptos xerais. Materiais de firmes. Mesturas bituminosas. Pavimentos de formigón. Características superficiais e estruturais dos firmes. Auscultación, conservación e rehabilitación de firmes. Patoloxías de firmes.27. Obras de pavimentación e infraestrutura urbana. Servizos e instalacións. Deseño e cálculo. Execución: Seguimento e control xeométrico. Probas e ensaios. Tipoloxía. Accesibilidade na vía pública.28. Seguridade, explotación e sinalización viaria. Consideracións xerais e criterios e elementos básicos. Tráfico. Regulación e aparcamentos en vías urbanas.29. Hidroloxía. Ciclo hidrolóxico e hidroloxía das augas superficiais e subterráneas. Utilización e aproveitamento das augas. Réxime de explotación. As obras hidráulicas: Concepto e natureza xurídica. Competencias para a execución. Obras hidráulicas de interese xeral.30. Ciclo integral da auga. Sistema e redes de saneamento e abastecemento; criterios e elementos básicos.31. Rede de pluviais. Intensidade de precipitación e dimensionamento da rede. Materiais e execucións.32. Canles e conducións en carga. Revestimentos, xuntas e obras singulares 33. Texto refundido da Lei do solo e rehabilitación urbana, aprobado por Real decreto lexislativo 7/2015. Disposicións xerais. Dereitos e deberes dos cidadáns. Estatuto básico da iniciativa e a participación na actividade urbanística. Estatuto xurídico da propiedade do solo. Estatuto básico da promoción das actuacións urbanísticas. Bases do réxime do solo.34. A Lei 2/2016 de solo de Galicia e o Decreto 143/2016 polo que se aproba o regulamento de desenvolvemento.35. Lei 1/2021 de ordenación do territorio de Galicia.36. As directrices de ordenación do territorio de Galicia: Decreto 19/2011. Principios xerais.37. Decreto 20/2011 polo que se aproba o plan de ordenación do litoral de Galicia. Ámbito de aplicación. Clasificación dos usos e procedemento a seguir nos usos compatibles.38. O planeamento urbanístico. Clases de instrumentos de ordenación. Límites de sostibilidade. O plan básico autonómico de Galicia.39. O plan xeral de ordenación municipal: obxecto, determinacións e documentación. O procedemento de aprobación do planeamento municipal. A elaboración, a tramitación e competencia para aprobación definitiva. A Orde do 10 de outubro de 2019 de aprobación das normas técnicas de planeamento urbanístico de Galicia. O PXOM do Concello de Fene (PXOM-REV 98). 40. Os plans parciais: obxecto, determinacións, documentación e procedemento de elaboración e aprobación.41. Os plans especiais: finalidades. Os plans especiais de protección. Plans especiais de reforma interior. Os plans especiais de infraestruturas e dotacións. Procedemento de elaboración e aprobación.42. Outros instrumentos de planeamento: delimitacións do solo de núcleo rural, os estudos de detalle e os catálogos. Ordenación urbanística que afecte a varios municipios.43. A vixencia e modificacións dos instrumentos de planeamento urbanístico. Efectos da aprobación dos instrumentos de planeamento urbanístico. Normas de aplicación directa.44. O solo urbano na lexislación urbanística vixente. Réxime. O solo urbanizable na lexislación urbanística vixente. Réxime. O solo de núcleo rural na lexislación urbanística vixente. Réxime. O solo rústico na lexislación urbanística vixente. Réxime.45. Conceptos e criterios xerais para a realización das valoracións. Valoración en situación de solo rural. Valoración en situación de solo urbanizado. Indemnizacións e gastos de urbanización.46. Deber de edificar os soares. Consecuencias do incumprimento. A caducidade dos títulos habilitantes.47. Distribución de cargas e beneficios. As áreas de repartición. O aproveitamento tipo. Os polígonos de execución.48. A equidistribución. Regras xerais, principios e criterios. O instrumento de equidistribución. Contido e procedemento de aprobación. Efectos.49. Execución do planeamento urbanístico. Finalidades, competencias e presupostos de execución. As obras de urbanización. Actuacións illadas en solo urbano e de núcleo rural.50. Os sistemas de actuación, clases. Elección do sistema. Cumprimento das previsións de xestión e urbanización establecidas. Cargas de urbanización. Réxime de contratación das obras de urbanización.51. Sistema de cooperación. Sistema de expropiación. Sistema de concerto. Sistema de compensación.52. Obtención de terreos de sistemas xerais e de dotacións públicas.53. A intervención no mercado do solo: o patrimonio público do solo, bens que o integran e destino.54. A intervención na edificación e uso do solo. Títulos habilitantes de natureza urbanística. Fomento da edificación, conservación e rehabilitación. A Lei 1/2019, de rehabilitación e de rexeneración e renovación urbanas de Galicia. Inspección periódica de construcións: a ITE. Ordes de execución. Obxecto. Contido. Procedemento 55. As segregacións e as parcelacións urbanísticas. Réxime xurídico.56. Disciplina urbanística. Inspección urbanística. Protección da legalidade urbanística. Infraccións urbanísticas e sancións.57. A Lei 38/1999, de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras.58. O código técnico da edificación: disposicións xerais. Contido. Condicións técnicas e administrativas. Esixencias básicas. Documentos básicos. Ámbito de aplicación. DB-SE: seguridade estrutural, accións na edificación, cimentos, aceiro, fábrica e madeira. DB-SI: seguridade en caso de incendio e DBSUA Seguridade de utilización. DB-HS: salubridade. DB-HR protección contra o ruído. DB-HE aforro de enerxía.59. Decreto 29/2010, do 4 de marzo, polo que se aproban as Normas de Habitabilidade de vivenda en Galicia.60. Disposicións mínimas de seguridade e saúde nas obras de construción. Real decreto 1627/1997: disposicións específicas das fases de proxecto e execución das obras. O coordinador. Estudo de seguridade e saúde. Estudo básico de seguridade e saúde. Real decreto 486/1997 de seguridade e hixiene no traballo.61. Condicións de accesibilidade e supresión de barreiras en Galicia. Normativa estatal e autonómica, en especial o Decreto 35/2000 de 28 de xaneiro, de accesibilidade e supresión de barreiras na Comunidade Autónoma de Galicia, a Lei 10/2014, de 3 de decembro, de Accesibilidade de Galicia e a Orde VIV/561/2010, de 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados.62. Decreto 20/2011 polo que se aproba o plan de ordenación do litoral de Galicia. Ámbito de aplicación. Clasificación dos usos e procedemento a seguir nos usos compatibles.63. Lei 21/2013 de avaliación ambiental. Principios e disposicións xerais. Real decreto lexislativo 1/2016 polo que se aproba o texto refundido da Lei de prevención e control integrados da contaminación. Disposicións xerais e finalidade e aplicación do réxime xurídico da autorización ambiental integrada.64. Lexislación do Patrimonio Natural de Galicia. Lei 5/2019, do 2 de agosto, do patrimonio natural e da biodiversidade de Galicia. Categorías de espazos naturais protexidos, definicións. Composición da rede galega de espazos protexidos. Clasificación do instrumentos de planificación do recursos e dos espazos naturais que hai que protexer. Regulación dos usos e das actividades nos espazos naturais protexidos. A protección da paisaxe de Galicia.65. Lei 5/2016 do patrimonio cultural de Galicia. Réxime de protección e conservación do patrimonio cultural de Galicia. Réxime específico de protección e acceso dos bens de interese cultural. Réxime específico de protección dos bens catalogados. Os camiños de Santiago. Bens culturais específicos.66. Lexislación en materia de estradas. A Lei 37/2015 de estradas. Disposición xerais. Uso e defensa das estradas. Travesías e tramos urbanos. Réxime de usos e autorizacións. A Lei 8/2013 de estradas de Galicia e o seu regulamento. Disposición xerais. Protección do dominio público viario. Réxime de usos e autorizacións.67. Lexislación en materia de augas. Dominio público hidráulico e as súas zonas de protección (servidumes e outras limitacións). A súa incidencia no urbanismo.68. Lexislación en materia de costas. Dominio público marítimo-terrestre e as súas zonas de protección (servidumes e outras limitacións). A súa incidencia no urbanismo.69. Lei 37/2003, do 17 de novembro, do ruído. Inspección. Infraccións e sancións en materia de ruído. O Decreto 106/2015 sobre contaminación acústica de Galicia.70. Regulación integrada do exercicio de actividades: A Lei 9/2013 do emprendemento e da competitividade de Galicia e o decreto 144/2013, do 22 de setembro, polo que se aproba o Regulamento único de regulación integrada de actividades económicas e apertura de establecementos.71. Regulación dos espectáculos públicos e actividades recreativas na Comunidade autónoma de Galicia. ANEXO II.- MODELO DE SOLICITUDE DE PARTICIPACIÓN “Sr. Alcalde Concello de Fene D./D.ª ____________________________________________________________, de _____ anos, con DNI _______________ e domicilio en __________________________________________________________, n.º ____, piso ____ C. P. ___________, da localidade ____________________________________________________________, con teléfono __________________, e correo electrónico _________________________________ EXPOÑO: I. Que desexo participar na CONVOCATORIA E PROCESO SELECTIVO PARA A CREACIÓN, NO CONCELLO DE FENE, DUNHA LISTAXE DE ASPIRANTES PARA FUTURAS COBERTURAS TEMPORAIS, COMO FUNCIONARIO/A INTERINO/A, DE POSTOS/PRAZAS DE ENXEÑEIRO/A DE CAMIÑOS, CANLES E PORTOS, DA ESCALA DE ADMINISTRACIÓN ESPECIAL, SUBESCALA TÉCNICA SUPERIOR, GRUPO A, SUBGRUPO A1. II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido, e nos termos do disposto nas propias bases reguladoras. Polo exposto, SOLICITO: Ser admitido/a no dito proceso selectivo; achegando, para estes efectos, e con arranxo ao disposto na base cuarta das bases específicas reguladoras do mesmo, a seguinte documentación: • Copia do DNI, pasaporte ou documento de identificación equivalente e acreditativo da miña identidade e nacionalidade • Copia do título (ou certificado acreditativo equivalente) acreditativo/xustificativo de estar en posesión, ou en condicións de obtelo antes do remate do prazo de presentación de instancias, do título requirido para participar na convocatoria e proceso selectivo, segundo o disposto no apartado b) da base cuarta das bases reguladoras • Copia de documento acreditativo de estar en posesión, ou en condicións de obtelo antes do remate do prazo de presentación de solicitudes, do CELGA 4 (ou equivalentes), segundo o disposto, ao efecto, no apartado f) da base cuarta das bases reguladoras  Si ____  Non ____ • Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, no apartado 2. e) da base quinta das bases reguladoras.  Si ____  Non ____ E solicito adaptación/axustes para o desenvolvemento do proceso selectivo  Si ____ (achego xunto con esta instancia necesidades específicas de adaptación/axustes solicitadas)  Non ____ • Relación dos méritos alegados para a súa valoración na fase de concurso, segundo a orde fixada na base sétima, acompañada da documentacións acreditativa/xustificativa dos mesmos. Fene, a. de. de 2021” SEGUNDO.- Convocar o proceso selectivo para a creación dunha lista de aspirantes a enxeñeiro/a de camiños, canles e portos, para ser nomeado/a como funcionario/a interino/a, de prazas do grupo: A; subgrupo: A1; escala: Administración especial; subescala: técnica superior. O prazo de presentación de instancias será de 7 días naturais contados a partir do seguinte ao da publicación das presentes bases no Boletín Oficial da Provincia. TERCEIRO.- Dar traslado da presente resolución aos departamentos de Intervención e Persoal, así como á Xunta de Persoal e ao Comité de Empresa.” En Fene, asinado dixitalmente o 12 de maio de 2021 polo alcalde Juventino José Trigo Rey.